че са заразени, или що се отнася до достъпа до тяхното местоположение, тяхната собственост (публична или частна) или лицето или субекта, отговорни за тях.
 ГЛАВА VI
 ЗАСАЖДАНЕ НА ПОСОЧЕНИТЕ РАСТЕНИЯ В ЗАРАЗЕНИТЕ ЗОНИ
 Член 18
 Разрешение за засаждане на посочените растения в заразените зони
 Засаждането на посочените растения в заразените зони може да бъде разрешено единствено от съответната държава членка в един от следните случаи:
 а)посочените растения се отглеждат в обезопасени срещу насекоми обекти за производство, свободни от посочения вредител и неговите вектори;
 б)за предпочитане посочените растения принадлежат към сортове, които се оценяват като устойчиви или толерантни към посочения вредител и се засаждат в заразената зона от списъка в приложение III, но извън областта, посочена в член 15, параграф 2, буква а);
 в)посочените растения принадлежат към същите видове растения, които са били подложени на изпитване и за които е установено, че са свободни от посочения вредител, въз основа на наблюдение, извършено в продължение на поне последните две години в съответствие с член 10, и които са засадени в заразените зони, определени за целите на ликвидирането.
 ГЛАВА VII
 ПРИДВИЖВАНЕ НА ПОСОЧЕНИТЕ РАСТЕНИЯ В РАМКИТЕ НА СЪЮЗА
 Член 19
 Придвижване от демаркационните области и от съответните заразени зони към буферните зони на посочените растения, отглеждани в разрешени производствени обекти, разположени в демаркационната област
 Придвижването от демаркационните области и от съответните заразени зони към буферните зони на посочените растения, отглеждани в производствен обект, разположен в посочената демаркационна област, може да бъде разрешено само ако са изпълнени всички посочени по-долу условия:
 а)посочените растения са били отглеждани през целия им производствен цикъл в обект, разрешени съгласно член 24, или са присъствали в такъв обект поне през последните три години;
 б)по време на растежа на посочените растения в обекта не е било открито присъствието нито на посочения вредител, нито на негови вектори;
 в)посочените растения са подложени на фитосанитарни третирания срещу популацията на векторите на всички стадии от жизнения им цикъл в подходящи моменти от годината, с цел да се поддържат свободни от вектори на посочения вредител. Тези третирания включват, ако е целесъобразно, ефикасни химични, биологични или механични методи, като се вземат предвид местните условия;
 г)посочените растения са транспортирани през или в рамките на демаркационната област в затворени контейнери или опаковки, с които се гарантира, че не може да настъпи заразяване с посочения вредител или с някой от неговите вектори;
 д)възможно най-близо до времето на тяхното придвижване посочените растения са били подложени на молекулярно изследване за присъствието на посочения вредител въз основа на изследване от списъка в приложение IV посредством схема за вземане на проби, при която е възможно с поне 80-процентна сигурност да се установи еднопроцентно присъствие на заразени растения.
 Член 20
 Придвижване от демаркационните области и от съответните заразени зони към буферните зони на посочените растения, за които никога не е установявано, че са били заразени в демаркационната област
 Придвижването от демаркационните области и от съответната заразена зона към буферните зони на посочените растения, за които никога не е установявано, че са били заразени в посочената демаркационна област, може да бъде разрешено само ако са